Nivportas

Nivportas (, ) – miestas vakarų Belgijoje, Flamandijoje, Vakarų Flandrijos provincijoje, 15 km į pietvakarius nuo Ostendės, prie Izero upės žiočių Šiaurės jūroje. Savivaldybės centras. Šalia eina Briuselio–Diunkerko greitkelis. Svarbus žvejybinis ir austrių auginimo uostas. Šalia yra pajūrio kurortas Nivportas-Badas. Miesto rotušė su varpine – UNESCO pasaulio paveldo objektas (Belgijos ir Prancūzijos varpinės).

 Istorija 
Nivportas įkurtas XII a., kaip naujasis Ipro miesto uostas (pakeitė gretimą Lombardsijdės uostą). 1163 m. įtvirtintas, po to buvo apgultas 10 kartų. 1600 m. Nivporte Nyderlandų armija nugalėjo Ispaniją. I pasaulinio karo metais Nivportas buvo svarbus Ipro gynybai: atidarius šešis Izero šliuzus, buvo sustabdytas vokiečių puolimas. Per potvynį miestas visiškai sugriautas, bet 1918 m. atstatytas.

 Šaltiniai 

Kategorija:Belgijos miestai